stanford-oval/wikipedia huggingface dataset:
עדינה פורטר
חיים וקריירה > טלוויזיה וקולנוע

פורטר החלה את קריירת המסך שלה כששיחקה בתפקידי אורח בדרמות טלוויזיה שונות הכוללות "חוק וסדר", New York Undercover ("ניו יורק סמויה"), "דרום ברוקלין" ו- NYPD Blue. היה לה תפקיד חוזר כעוזרת הבית גוון ווקר בדרמה התקופתית של NBC "חלום אמריקאי" מ-2002 עד 2003. בקולנוע, היא עשתה את הופעת הבכורה שלה ב-1992 כאשר השתתפה בסרט, "עלפון חושים". היא המשיכה והופיעה בתפקידים קטנים בסרטים שונים כדוגמת "פיסמייקר" (1997), "ג'יה" (1998), "לילה ללא מוצא" (1999), "הפלופר" (2001) ו"הסלון" (2005). בשנת 2005, פורטר גילמה את ריקי בעיבוד הקולנועי למחזה של רובן סנטיאגו-הדסון, "בלוז בלקאוונה" עבור HBO. היא קיבלה את פרס הבלאק ריל לשחקנית המשנה הטובה ביותר: סרט טלוויזיה/סדרה על תפקידה. לאחר מכן, היא השתתפה ב-ER, "נמלטים", "ללא עקבות", "האוס" ו"חוק וסדר: מדור מיוחד".
בשנת 2008, פורטר לוהקה לתפקיד לטי מיי תורנטון, בסדרת הדרמה של HBO, "דם אמיתי". היא השתתפה גם בעונה השביעית והאחרונה של התוכנית. בשנת 2012, היא כיכבה כאורחת בפרק של "האנטומיה של גריי". מ-2012 עד 2014, היה לה גם תפקיד חוזר בסדרת HBO "חדר החדשות" בגילומה של קנדרה ג'יימס. ב-2014, היא החלה להופיע בתפקיד חוזר בתור אינדרה בדרמה הפוסט-אפוקליפטית של CW, "המאה". פורטר גם כיכבה בשני פיילוטי דרמה שלא נמכרו עבור ABC, Doubt ב-2013, ו-The Mury ב-2016. בשנת 2016, היא גילמה את פרלי מיי במהלך העונה הראשונה של הדרמה התקופתית של WGN אמריקה, "אנדרגראונד".
מאוחר יותר בשנת 2016, פורטר לוהקה לתפקיד לי האריס בסדרת האנתולוגיה של FX "אימה אמריקאית: רואנוק", לאחר שהשתתפה בעבר כדמות משנית ב"אימה אמריקאית: בית הרצח" בשנת 2011. על הופעתה ב"רואנוק", היא זכתה לשבחי המבקרים והייתה מועמדת לפרס סאטורן לשחקנית המשנה הטובה ביותר בטלוויזיה. מאוחר יותר היא גילמה את בוורלי הופ ב"אימה אמריקאית: הכת", שם זכתה לשבחים דומים מהמבקרים וקיבלה מועמדות שנייה לפרס סאטורן, כמו גם מועמדות לפרס אמי לבידור בפריים טיים לשחקנית משנה יוצאת מן הכלל במיני-סדרה או סרט. מאוחר יותר היא נבחרה להשתתף בעונה השמינית של "אימה אמריקאית", ששמה היה "אפוקליפסה", בגילומה של דינה סטיבנס. ב-2021 היא הופיעה שוב כדמות ראשית בעונה העשירית של הסדרה, 10, שם גילמה את צ'יף ברלסון. ב-2020 היא שיחקה בתור השריף סוזן פטרקין ב"חופים של סודות".
הערות שוליים

1 2 3 4 5  Adina Porter - TV Guide, web.archive.org, ‏2022-07-13
↑  Adina Porter, American Horror Story Wiki (באנגלית)
↑  "Adina Porter - Lortel Archives". נבדק ב-20 באוקטובר 2016. {{cite web}}:  (עזרה)
↑  "True Blood: Actor Bio: Adina Porter". HBO.com. נבדק ב-23 ביוני 2012. {{cite web}}:  (עזרה)
↑  "'True Blood' Promotes Adina Porter to Series Regular". The Hollywood Reporter. 25 באוקטובר 2013. נבדק ב-20 באוקטובר 2016. {{cite web}}:  (עזרה)
↑  "'Grey's Anatomy': 'True Blood,' 'Newsroom' Actress Checks In". The Hollywood Reporter. 17 בספטמבר 2012. נבדק ב-20 באוקטובר 2016. {{cite web}}:  (עזרה)
↑  Petski, Denise (18 בפברואר 2016). "DeWanda Wise Aims At 'Shots Fired'; Adina Porter Joins 'The Jury'". נבדק ב-20 באוקטובר 2016. {{cite web}}:  (עזרה)
↑  Pedersen, Erik (15 באפריל 2015). "Adina Porter Cast In WGN America's 'Underground'". נבדק ב-20 באוקטובר 2016. {{cite web}}:  (עזרה)
↑  Pehanick, Maggie (15 בספטמבר 2016). "American Horror Story: If You Watched Season 1, You've Already Seen This Actress". נבדק ב-20 באוקטובר 2016. {{cite web}}:  (עזרה)
| --- | --- |
בקרת זהויות :  LCCN: no2015081496  VIAF: 316562031   WorldCat (עם VIAF): 316562031
ספירידון הקדוש

| --- | --- |

איקונה של ספירידון הקדוש
 לידה:  270 בערך Askeia, הרפובליקה הטורקית של צפון קפריסין 
 פטירה:  348 טרמטוסיה, הרפובליקה הטורקית של צפון קפריסין 
 קדוש עבור:  נצרות אורתודוקסית, נצרות קתולית
 מקום פולחן עיקרי:  קורפו
 חג:  12 בדצמבר ויום שבת שלפני התענית (מזרח), 14 בדצמבר (מערב)
 תכונות:  מתואר כבישוף האוחז פעמים רבות בספר בשורה וידו הימנית מורמת לאות ברכה. באיקונות הוא מתואר כאיש גבוה שלו זקן לבן ומפוצל, ועל ראשו סל נצרים (ביוונית "ספירידון")
 פטרון של:  קורפו, קדרים
 
ספירידון הקדוש (ביוונית: Άγιος Σπυρίδωνας, ספירידונס; ‏270 בערך – 348) הוא קדוש נוצרי יליד קפריסין, המקובל בנצרות המזרחית והמערבית. הוא נולד בעיר אסיה שבקפריסין והיה רועה שלא זכה לחינוך רשמי. הוא נישא ונולדה לו בת, ועם מות אשתו הוא הצטרף למנזר. הוא היה לבישוף בעיר טרמטוסיה ליד פאפוס, והיה ממתנגדי המינות האריאנית. הוא השתתף בוועידת ניקיאה בשנת 325. לאחר הוועידה שב לקפריסין, ושם מת בגיל 78 לערך.
כנסיית ספירידון הקדוש בעיר קורפו
עם הכיבוש הערבי של קפריסין, הוצאה גופתו של הקדוש מקברה ונלקחה לקונסטנטינופול. לפי המסורת הייתה הגופה שלמה ומהקבר עלה ניחוח של ריחן, "הצמח המלכותי" (ביוונית Βασιλικός - "בסיליקוס" המקורב למילה "מלך" "βασιλεύς" - "בסילאוס"). שתי העובדות האלה נתפסו כאישור אלוהי לקדושתו של ספירידון. עם כיבוש קונסטנטינופול ב-1453, נלקחו שרידי הגופה על ידי הנזיר קאלוחרטיס (Καλοχαιρέτης) לקורפו שביוון, והם שמורים בכנסייה הקרויה על שמו. השרידים מונחים בתיבת כסף שיוצרה בווינה במאה ה-19. עם זאת, ידו הימנית של הקדוש שמורה ברומא.
ספירידון הוא הקדוש המגן של הקדרים ושל האי קורפו, בו הוא מכונה באופן רשמי "ספירידון הקדוש מגן העיר" (Αγιος Σπυρίδων ο πολιούχος). בין היתר, מיוחס לו גירוש הרעב מהאי ב-1550 וגירוש הדבר ב-1630 ושוב ב-1673. בטרם עזבה המחלה את המקום, היא שרטה את אחד מביצורי המצודה העתיקה בקורפו, ושריטה במבנה משמשת לפי המאמינים כראיה למסורת זו. עוד מיוחסת לקדוש הצלת העיר מהמצור העות'מאני ב-1716. לפי מסורת זו נגלה הקדוש לחיילים טורקים כשהוא אוחז בלפיד בוער, וזרע בקרבם אימה. התיבה ובה שרידי הקדוש נישאת בתהלוכה במספר אירועים במשך השנה המנציחים את הניסים שעשה: יום ראשון של הדקלים, יום שבת שלפני הפסחא, יום ראשון הראשון בחודש נובמבר וב-11 באוגוסט.
הערות שוליים

↑  Terra Kerkyra
| --- | --- |
בקרת זהויות :  GND: 119153416  ISNI: 0000 0003 9928 0972  LCCN: n96122537  NLG: 45600  NTA: 296699802  SUDOC: 166061328  VcBA: 495/295485  VIAF: 292814786   WorldCat (עם VIAF): 292814786
נמל התעופה ואליס היהיפו

נמל התעופה ואליס היהיפו (בצרפתית: Aérodrome de Wallis Hihifo) הוא נמל התעופה הגדול ביותר בוואליס ופוטונה. נמל התעופה נמצא 5.6 קילומטרים צפונית למאטה אוטו.
היסטוריה

יחידת דבורי הים (אנ') של צי ארצות הברית החלה בבנייה של מסלול טיסה באורך של כ-1829 מטר, שנועד לשימוש בעלות הברית להפצצה אסטרטגית במהלך מלחמת העולם השנייה. שדה התעופה היה שמיש החל מאוקטובר 1942.
בשנת 1967 הוארך מסלול הטיסה על מנת להתאימו למטוסי מטען של צבא צרפת במהלך ניסויים גרעיניים שנערכו בפולינזיה הצרפתית בשנים 1966 עד 1996.
בנובמבר 2015, חסמו תושבים מקומיים את הכניסה לשדה התעופה במחאה על כך שאין די מקומיים המועסקים בו.
סטטיסטיקה

גרף המציג את השינוי במספר הנוסעים לפי שנים:
קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
| נתונים סטטיסטיים על נמל התעופה> שנה | נתונים סטטיסטיים על נמל התעופה> נוסעים | נתונים סטטיסטיים על נמל התעופה> שינוי במספר הנוסעים | נתונים סטטיסטיים על נמל התעופה> משקל המטען (בטונות) | נתונים סטטיסטיים על נמל התעופה> משקל הדואר (בטונות) | נתונים סטטיסטיים על נמל התעופה> מספר הטיסות המסחריות |
| --- | --- | --- | --- | --- | --- |
| 1997 | 30,232 |  | 185 |  |  |
| 1998 | 31,954 | 5.7% | 194 |  |  |
| 1999 | 37,601 | 17.7% | 209 |  |  |
| 2000 | 34,364 | 8.6%- | 167 |  | 1,222 |
| 2001 | 33,731 | 1.8%- | 131 |  | 1,308 |
| 2002 | 35,681 | 5.8% | 140 |  | 1,494 |
| 2003 | 33,969 | 4.8%- | 139 |  | 1,444 |
| 2004 | 35,108 | 3.4% | 194 |  | 1,311 |
| 2005 | 31,855 | 9.3%- | 172 | 62 | 1,270 |
| 2006 | 35,739 | 12.2% | 180 | 66 | 1,420 |
| 2007 | 40,711 | 13.9% |  |  | 1,489 |
| 2008 | 39,783 | 2.3%- | 208 | 76 | 1,554 |
| 2009 | 39,315 | 1.2%- | 206 | 75 | 1,535 |
| 2010 | 41,848 | 6.4% | 204 | 86 | 1,746 |
| 2011 | 43,018 | 2.8% | 213 | 90 | 1,760 |
| 2012 | 43,543 | 1.2% | 174 | 85 | 1,814 |
| 2013 | 44,681 | 2.6% | 177 | 83 | 1,766 |
| 2014 | 38,294 | 14.3%- | 136 | 67 | 1,939 |
הערות שוליים

↑  PacificWrecks.com, Pacific Wrecks, www.pacificwrecks.com
↑  Wallis and Futuna: Locals cut off air access to island - BBC News, BBC News (באנגלית)
↑  Aéroport : Liste des aéroports de France, parking aéroport de Wallis Hihifo, ‏2016-05-09
סילבסטראס ז'וקאוסקאס

| --- | --- |

סילבסטראס ז'וקאוסקאס
 לידה:  31 בדצמבר 1860 האימפריה הרוסית (1858–1883) פושקייצ'אי, האימפריה הרוסית
 פטירה:  26 בנובמבר 1937 (בגיל 76) ליטא רמוצ'יאי, ליטא
 מקום קבורה:  Ramybė Park 
 מדינה:  האימפריה הרוסית, ליטא 
 השכלה:  בית הספר הצבאי בווילנה 
 השתייכות:   צבא האימפריה הרוסית  צבא ליטא
 תקופת הפעילות:  1881–1928 (כ־47 שנים)
 דרגה:   גנרולס
 תפקידים בשירות
 מפקד הצבא
 פעולות ומבצעים
 מלחמת רוסיה-יפן מלחמת העולם הראשונה המלחמה הליטאית-סובייטית המלחמה הפולנית-ליטאית
 עיטורים
 Cross of the Order of Lāčplēšis, 2nd class  מסדר ולדימיר הקדוש, דרגה 2  מסדר סטניסלב הקדוש, דרגה 3  עיטור  ולדימיר הקדוש, דרגה 3  קצין במסדר הצלב של ויטיס  צלב המלחמה הצ'כוסלובקי 1918  חרב הזהב של גבורה  מסדר סטניסלב הקדוש, דרגה 2  אות המסדר אנה הקדושה, דרגה 3  הצלב הגדול של מסדר הדוכס גדימינאס הגדול  מסדר סנטה אנה, דרגה 4  הצלב הגדול של מסדר הצלב של ויטיס  מסדר סנטה אנה, דרגה 2  Medal of the Founding Volunteers of the Lithuanian Army 
 
סילבסטראס ז'וקאוסקאס (בליטאית: Silvestras Žukauskas;‏ 31 בדצמבר 1860 – 26 בנובמבר 1937) היה גנרל ליטאי. שימש לסירוגין במשך שלוש קדנציות כמפקד צבא ליטא, והיה דמות משפיעה במהלך מלחמות העצמאות של ליטא.
ביוגרפיה > מלחמת העולם הראשונה

ז'וקאוסקאס נולד ב-31 בדצמבר 1860, וב-1881 התגייס לצבא האימפריה הרוסית. לטענת חלק מן הביוגרפים שלו, הוא השתתף במלחמת רוסיה-יפן, עם זאת, הדבר אינו נזכר ברישומי השירות שלו. ב-1913 הוא הועלה לדרגת פולקובניק. עם פרוץ מלחמת העולם הראשונה, הוא מונה למפקד רגימנט הרגלים ה-314. הוא פיקד עליו במהלך מתקפת שלזיה, וב-20 בנובמבר נפצע ברגלו. הוא חזר לחזית רק בינואר 1915. במאי הועבר הרגימנט לליטא, וב-18 באפריל 1916 הוא הועבר לפקד על בריגדה בדיוויזיה ה-1. ב-21 בנובמבר של אותה שנה הוא הועלה לדרגת גנרל-מאיור. ב-31 במאי 1917 הוא הועבר לפקד על הדיוויזיה ה-1. בספטמבר של אותה שנה, הועברה הדיוויזיה שלו לאסטוניה. בפברואר 1918 פרצו הגרמנים את קווי החזית באסטוניה ולקחו את מרבית הדיוויזיה בשבי. ז'וקאוסקאס עצמו ניצל מגורל זה מכיוון שמצא בחופשה באותה תקופה. זמן קצר לאחר מכן, הוא סולק מהצבא בידי הממשל הבולשביקי.
ביוגרפיה > המלחמה נגד הסובייטים

ז'וקאוסקאס עבר להתגורר בקייב. בינתיים, הכריזה מולדתו ליטא על עצמאות מהשלטון הרוסי. אוגוסטינס וולדמאראס כינס בווילנה ממשלה, והציע לז'וקאוסקאס להפוך לשר ההגנה שלו. ז'וקאוסקאס חזר לליטא בדצמבר 1918, אולם לא קיבל את התפקיד מכיוון שהיה חולה מאוד. הוא נאלץ לעזוב את ליטא ולנסוע לטיפול רפואי בוורשה. לאחר שהחלים הוא חזר לווילנה, וב-26 באפריל 1919 מונה למפקד צבא ליטא.
מצבה הצבאי של ליטא היה בכי רע באותה תקופה. ברית המועצות פלשה לשטחה מתוך מטרה להחזירה לשלטון רוסי. במקביל, התמרדו הברמונטיאנים - שבויי מלחמה רוסים לשעבר, כנגד השלטון הליטאי. באפריל 1919, היו שני שלישים משטחי ליטא תחת כיבוש זר, והצבא הליטאי הקטן עסק בהגנה על מה שנותר. ז'וקאוסקאס ארגן מחדש את הצבא הליטאי, ופתח במתקפת נגד נחושה. הליטאים שחררו באיטיות כפר אחר כפר, אולם בסוף אוגוסט כבר סולקו אחרוני החיילים הסובייטים מהארץ.
ביוגרפיה > המלחמה נגד הפולנים

נשיא פולין החדש, יוזף פילסודסקי, שאף לשקם את האיחוד הפולני-ליטאי באמצעות סיפוח ליטא לפולין. בליטא עצמה (ובייחוד בעיר הבירה וילנה) חיו פולנים רבים שטיפחו שאיפות דומות. בתמיכתו של פילסודסקי, תכננו לאומנים פולנים לבצע הפיכה, ולהחליף את ממשלת ליטא בממשלה פרו-פולנית. לפי התכנית ז'וקאוסקאס היה אמור לעמוד בראש הממשלה החדשה. ז'וקאוסקאס היה ידוע כפרו-פולני, ובתו המאומצת הייתה נשואה לקצין פולני. למרות זאת, ככל הנראה הוא לא ידע על הקשר, ולא על תוכניות הקושרים לגביו. המודיעין הליטאי גילה על המזימה, ובלילה שבין 28 ל-29 באוגוסט נעצרו מרבית הקושרים. ז'וקאוסקאס עצמו כמעט נעצר, אולם נשיא ליטא אנטאנס סמטונה חנן אותו. הוא סולק מתפקיד מפקד הצבא, אולם המשיך למלא תפקיד בכיר במטה הכללי.
ב-21 בפברואר 1920 פרץ בליטא מרד של חיילים קומוניסטים. המורדים לקחו בשבי את מפקד הצבא פראנאס ליאטוקאס. הממשלה פנתה אל ז'וקאוסקאס והפקידה בידיו מחדש את תפקיד מפקד הצבא. ז'וקאוסקאס דיכא את המרד תוך יומיים. עם זאת, במרץ הוא ביקש חופשה מהצבא. כחלק מהמלחמה הפולנית-סובייטית פלשו הפולנים לאוקראינה והגיעו עד שערי קייב שם עדיין נמצאה משפחתו. הוא נסע לקייב במטרה לחלץ אותם מאזור הקרבות. בתקופה זו, הוא פרסם מאמר שבו קרא לאיחוד בין פולין וליטא. בעקבות כך, שבה ועלתה הטענה על פיה הוא מרגל פולני. הוא הצליח להוציא את משפחתו מקייב, אך לא חזר לליטא. ב-14 ביוני הוא התפטר מתפקיד מפקד הצבא הליטאי.
ב-12 באוגוסט חזר ז'וקאוסקאס למלא תפקיד בכיר בצבא הליטאי. בספטמבר, הובס הצבא הליטאי בקרב סז'ני נגד הפולנים. בעקבות כך הפך ז'וקאוסקאס למפקד בפועל של הצבא הליטאי, למרות שלא מילא את התפקיד באופן רשמי. הוא לא הצליח לנהל את המלחמה עם פולין כראוי, והליטאים הפסידו כמה ערים חשובות, ובראשן עיר הבירה וילנה. ב-29 במאי 1921 הוא פוטר מתפקידיו הצבאיים. ב-25 ביוני הוא עזב את הצבא.
ביוגרפיה > אחריתו

ב-6 ביוני 1923 הנשיא אלכסנדראס סטולגינסקיס שכנע את ז'וקאוסקאס לחזור לתפקיד מפקד הצבא. הפעם הוא השלים קדנציה שלמה בת חמש שנים. ליטא נהנתה אותה תקופה משלום יציב, וז'וקאוסקאס יכול היה להשקיע את זמנו בשיפורו והרחבתו של הצבא הליטאי. בדצמבר 1926 הוא תמך בהפיכה שהעלתה לשלטון את אנטאנס סמטונה כדיקטטור. במהלך ההפיכה הוא עבר בין יחידות צבאיות שונות, והסביר לחיילים באופן אישי מדוע עליהם לתמוך בהפיכה. הוא עזב את הצבא באופן סופי ב-26 בינואר 1928, בשל גילו המתקדם. הוא עבר להתגורר באחוזה שהוענקה לו במתנה מממשלת ליטא.
הוא נפטר ב-26 בנובמבר 1937. בעקבות מותו הוכרזו שלושה ימי אבל לאומיים. הוא נקבר בקובנה. קברו נהרס בידי חיילים סובייטיים ב-1959, ועד היום לא אותר מיקומו המדויק.
סלמנדרת ענק

| סלמנדרת ענק |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות ענק
על־משפחה:: סלמנדרות ענק
משפחה:: סלמנדרות ענקיות
סוג:: סלמנדרת ענק
שם מדעי
 Andrias ‏טשודי, 1837

סלמנדרת ענק (שם מדעי: Andrias) היא סוג ממשפחת הסלמנדרות הענקיות שמרחב מחייתה ביבשת אסיה. סוג זה הוא בעל החיים הגדול בסדרת בעלי הזנב יחד עם סלמנדרת הענק היפנית שיכולה להגיע לגודל של 1.44 מטר, סלמנדרת הענק הסינית שיכולה להגיע לגודל של 1.80 מטר, וסלמנדרת שויכצרי, שבתור מין נעלם ידוע עליה רק ממאובנים, אך היא דומה מאוד לסלמנדרת הענק הסינית.
מינים

סלמנדרת ענק יפנית (Andrias japonicus)
סלמנדרת ענק סינית (Andrias davidianus)
סלמנדרת ענק דרום-סינית (Andrias sligoi)
סלמנדרת ענק ג'יאנשי (Andrias jiangxiensis)
סלמנדרת שויכצרי (Andrias scheuchzeri) – נכחדה
סלמנדרת מתאו (Andrias matthewi) – נכחדה
סלמנדרות ענקיות

| סלמנדרות ענקיות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות ענק
על־משפחה:: סלמנדרות ענק
משפחה:: סלמנדרות ענקיות
סוגים
 2 ועוד סוגים נכחדים
שם מדעי
 Cryptobranchidae ‏פיטזינגר, 1826

סלמנדרות ענקיות (שם מדעי: Cryptobranchidae) היא משפחה של סלמנדרות הכוללת את המינים הגדולים ביותר במחלקת הדו-חיים. למרות השם הם אינם קשורים לסוג סלמנדרה. רוב הסוגים במשפחה זו נכחדו וכיום קיימים רק שניים: סלמנדרת ענק וסלמנדרת ענק אמריקנית או הלבנדר (Cryptobranchus alleganiensis). דו-חיים אלו חיים במזרח אסיה ובמזרחה של צפון אמריקה. הסלמנדרות הענקיות חיות בנהרות ובזרמים תת-קרקעיים והן מהוות טורפי על בסביבת המחיה שלהן.
הגדולה במשפחה היא סלמנדרת הענק הסינית (Andrias davidianus), שאורכה עד 150 ס"מ ומשקלה עד 30 ק"ג, מה שהופך אותה לדו-חיים הגדול ביותר בעולם.
מיון

משפחת סלמנדרות ענקיות (Cryptobranchidae)
סוג סלמנדרת ענק (Andrias )
מין סלמנדרת ענק יפנית (Andrias japonicus)
סלמנדרת ענק סינית (Andrias davidianus)
סלמנדרת שויכצרי (Andrias scheuchzeri) – נכחדה
סוג ומין יחיד סלמנדרת ענק אמריקנית (Cryptobranchus alleganiensis)
Aviturus exsecratus – נכחד
Ulanurus fractus – נכחד
Zaissanurus beliajevae – נכחד
סוויס קוטג'

ערך זה עוסק בשכונה בלונדון. אם התכוונתם לבית קייט באירלנד, ראו .
הפאב סוויס קוטג'
סוויס קוטג' (באנגלית: Swiss Cottage) היא שכונה ברובע קמדן שבצפון מערב לונדון. השם מקושר למבנה ציבורי שנבנה בה בין 1803 ל-1804 ונקרא במקור בשם "הטברנה השווייצרית" ("The Swiss Tavern"). כיום המבנה משמש כפאב והוא מכונה "Ye Olde Swiss Cottage".
שירותים ציבוריים הקיימים באזור: בית קולנוע, ספרייה עירונית (הגדולה בקמדן), תיאטרון האמפסטד וחנויות לאורכה של דרך פינצ'לי (Finchley Road) העוברת באזור. כמו כן נפתח מחדש בתחילת שנת 2006 מרכז ספורט גדול הכולל בריכות שחייה, חדר כושר ועוד. את השכונה משרתת תחנת הרכבת התחתית "סוויס קוטג'".
נמל התעופה ורשה שופן

נמל התעופה ורשה שופן (בפולנית: Lotnisko Chopina w Warszawie) הוא נמל תעופה בינלאומי שנמצא ברובע אוקנצ'ה (Okęcie) בדרום ורשה בירת פולין. נמל התעופה הוא השער האווירי של כמעט מחצית מהטיסות בפולין, והוא מטפל בכ-300 טיסות יומיות. בשנת 2017 עברו בנמל כ-15.75 מיליון נוסעים.
היסטוריה

ב-29 באפריל 1934 נפתח "נמל התעופה ורשה אוקנצ'ה" (Port lotniczy Warszawa-Okęcie) במעמד נשיא פולין. בבניית הנמל השקיעה ממשלת פולין כ-10 מיליון זלוטי, והנמל היה לאחד מנמלי התעופה המודרניים בזמנו. בשנתו הראשונה שירת הנמל כ-10,750 נוסעים. לאחר זמן קצר החל חיל האוויר הפולני להקים בנמל בסיס המשמש אותו גם כיום. ערב מלחמת העולם השנייה שירת הנמל שישה יעדים בינלאומיים, בהם גם תל אביב-יפו וביירות, ו-17 יעדים פנימיים. במהלך מבצע ברברוסה שימש נמל התעופה את הלופטוופה במלחמתו נגד הצבא האדום.
לאחר סיום המלחמה חידשה חברת התעופה לוט פוליש איירליינס את פעילותה בנמל והייתה אחראית על שיקומו, לאחר שנהרס בחלקו בזמן המלחמה. לאחר כשנתיים עמד בנמל טרמינל חדש ומגדל פיקוח חדש ומודרני. בשנת 2001 שונה שמו של נמל התעופה על ידי נשיא פולין אלכסנדר קוושנייבסקי, והוא נקרא על שמו של המלחין הפולני פרדריק שופן. בשנת 2007 נפתח טרמינל חדש בנמל (טרמינל 2).
קיימות תוכנית לבניית נמל תעופה חדש, נמל התעופה המרכזי "סולידריות", במקום הקיים.
דרכי גישה לנמל

נמל התעופה ממוקם כ-10 ק"מ ממרכז העיר ורשה, והוא נגיש באוטובוס ובמונית. בחודש יולי 2012 הושלמה תחנת הרכבת התת-קרקעית, אשר מחברת אל קו S2 של רכבת הפרוורים של ורשה.
סטטיסטיקות נוסעים

| שנה | נוסעים | שינוי מספר הנוסעים מהשנה הקודמת (%) | תנועת מטוסים |
| --- | --- | --- | --- |
| 2005 | 7,071,881 |  | 115,320 |
| 2006 | 8,101,827 | 14.6%+ | 126,534 |
| 2007 | 9,268,476 | 14.4%+ | 133,146 |
| 2008 | 9,460,606 | 2.1%+ | 129,728 |
| 2009 | 8,320,927 | 12.0%- | 115,934 |
| 2010 | 8,712,384 | 4.7%+ | 116,691 |
| 2011 | 9,337,734 | 7.2%+ | 119,399 |
| 2012 | 9,587,842 | 2.7%+ | 118,320 |
| 2013 | 10,683,706 | 11.4%+ | 123,981 |
| 2014 | 10,590,473 | 0.9%- | 121,913 |
| 2015 | 11,206,700 | 5.8%+ | 124,700 |
| 2016 | 12,835,560 | 14.5%+ | 138,909 |
| 2017 | 15,750,000 | 22%+ | 157,044 |
תאונות ותקריות

במהלך כל שנות הפעילות של הנמל (לאחר מלחמת העולם השנייה) היו כ-7 תאונות מטוסים בו, שהאחרונה מביניהן הייתה ב-1 בנובמבר 2011 כשמטוס בואינג 767 של חברת לוט פוליש איירליינס בקו 016 (אנ') נחת ללא גלגלים לאחר טיסה מניוארק. אף אחד מנוסעי המטוס לא נפגע.
סמסונג גלקסי A10

| --- | --- |


סמסונג גלקסי A10 בחנות טלפונים רוסית
 מידע כללי
 סוג:  דגם של טלפון חכם 
 יצרן:  סמסונג אלקטרוניקה
 תאריך הפצה:  מרץ 2019 
 סדרה:  Samsung Galaxy A series 
 הבא בסדרה:  סמסונג גלקסי A11 
 מידע טכני
 מערכת הפעלה:  אנדרואיד 10
 זיכרון:  2 גיגה-בית 
 סוללה:  3,400 מילי אמפ"ש 
 מידות
 רוחב:  75.6 מ"מ 
 גובה:  155.6 מ"מ 
 עובי:  7.9 מ"מ 
 משקל:  168 גרם
 אתר רשמי
 
סמסונג גלקסי A10 הוא טלפון חכם מבוסס אנדרואיד, המיוצר על ידי סמסונג אלקטרוניקס כחלק מסדרת ה-גלקסי A. המכשיר יצא לשווקים ב-19 במרץ 2019.
מפרט > חומרה

המכשיר מגיע עם מסך בגודל של 6.2 אינץ' ברזולוציית 720x1520 פיקסלים. מעבד של 2 ג'יגה בייט ואחסון של 32 ג'יגה שניתן להרחיבו עד 256 ג'יגה בעזרת כרטיס מיקרו SD. בטריית 3400 מיליאמפר לשעה שאינה ניתנת להסרה.
מפרט > תוכנה

המכשיר הושק עם מערכת ההפעלה אנדרואיד 9 (פאי) עם חתימת ה- UI של סמסונג. 

במאי 2020, המכשיר קיבל עדכון תוכנה עם מערכת ההפעלה אנדרואיד 10 ועם ממשק OneUI 2.0.
הערות שוליים

↑  מפרט הטלפון
סירופ סוכר

| --- | --- |
בקבוק סירופ סוכר הולנדי
בקבוק סירופ סוכר הולנדי
 
 מאכלים
 סוג:  סירופ 
 
טורט סירופ סוכר ולצידו שמנת עשירה
סירופ סוכר (בלועזית: Treacle - טרקל) הוא סירופ מתוק המיוצר במהלך זיקוק קנה סוכר. הסירופ משמש בבישול ואפייה כממתיק.
מקובל לסווג את סירופ הסוכר לשני סוגים:
סירופ מוזהב - סירופ סוכר שצבעו בהיר. סירופ זה משמש מרכיב עיקרי בטורט סירופ סוכר.
סירופ שחור או סירופ כהה - שצבעו שחור, וטעמו מר במקצת (אולם צבעו בהיר מהדבשה).
היסטוריה

באנגלית תיכונה שדוברה באנגליה בימי הביניים, שימש המושג "סירופ סוכר" (Triacle) לתיאור חומר רפואי טבעי שנועד לשמש כטיפול נוגד רעלים, הכשות נחשים ומחלות שונות. המושג עבר גלגולים רבים, והוא נבע מהמילה הצרפתית העתיקה triacle, שנבעה מהמילה הלטינית וולגרית triacula, שנבעה מהמילה הלטינית theriaca, שהגיעה מהמילה היוונית θηριακή ‏(thēriakē), שהיא צורת הנקבה של θηριακός ‏(thēriakos), שמשמעה "לטפל בחיות ארסיות", משמעות שהגיעה מהמילה θηρίον ‏(thērion), שפירושה "חיית פרא".
בתרבות

בספרו של לואיס קרול "עליזה בארץ הפלאות" מספר העכבר לעליזה על שלוש עלמות הגרות בתחתית הבאר. העכבר מציין כי מדובר בבאר של סירופ סוכר. הכובען המטורף מסביר לעליזה כי כשם שמוציאים מים מבאר מים כך מוציאים סירופ סוכר מבאר סירופ סוכר. עליזה מביעה ספקות בקיום באר מעין זו, ובסיפור זה מבקר קרול את האמונה במעיינות מרפא, מאחר שבאנגלית הביטוי "באר סירופ סוכר" (Treacle Well) הוא ביטוי המציין מעיין מרפא.
הערות שוליים

↑  treacle, באתר Oxford Dictionaries
ערך זה הוא קצרמרבנושא מזון. אתם מוזמנים לתרום לוויקיפדיה ו.
נמל התעופה זלצבורג

נמל התעופה זלצבורג (Salzburg Airport W. A. Mozart) הוא נמל התעופה השני בגודלו באוסטריה. הנמל משרת את העיר זלצבורג ומשמש גם כצורת הגעה לאתרי הסקי הגדולים באזור. הנמל נקרא על שם המלחין וולפגנג אמדאוס מוצרט, וממוקם כ-3.1 ק"מ ממרכז העיר זלצבורג.
נמל התעופה משרת למעלה מ-30 חברות תעופה, שרבות מהן מפעילות ממנו טיסות שכר. פועלים ממנו קווי תעופה לכל רחבי אירופה וכן לרוסיה ולטורקיה.
טיסות לישראל וממנה

סאן דור מפעילה 2 טיסות שבועיות בין הנמל לתל אביב.
טרמינלים

בנמל התעופה שני טרמינלים:
טרמינל 1 משמש כמבנה המרכזי של נמל התעופה ומכיל 26 דלפקי קבלה, מסעדות, חנויות וטרסה. בצדו החיצוני של הטרמינל ישנם 9 שערי עלייה למטוס.
טרמינל 2 קטן בהרבה מטרמינל 1 ומכיל תשעה דלפקי קבלה וארבעה שערי עלייה למטוס, בנוסף למתחם מיוחד לבעלי ציוד סקי. טרמינל 2 משמש בעיקר בתקופות עמוסות.
תחבורה אל הנמל וממנו

נמל התעופה ממוקם כ-3 ק"מ ממרכז העיר. קווי הטרוליבוס 2 ו-10 (אנ'), בעלי תדירות של 10 דקות, מתחברים את הנמל לשאר מערכת התחבורה הציבורית של זלצבורג. התחנה המרכזית נמצאת במרחק נסיעה של כ-25 דקות והעיר הפנימית במרחק של כ-30 דקות.
הערות שוליים

↑  סאן דור: הושק הקו הישיר לזלצבורג, באתר Passportnews, ‏4 ביוני 2019
| --- | --- |
בקרת זהויות :  GND: 4138886-0  LCCN: n2017005425  VIAF: 239048927   WorldCat (עם VIAF): 239048927 
ערך זה הוא קצרמרבנושא שדות תעופה ובנושא אוסטריה. אתם מוזמנים לתרום לוויקיפדיה ו.
חזית הטרמינל
טרמינל 1
סילבסטרה וארלה

סילבסטרה מנואל גונסלווש וארלה (בפורטוגזית: Silvestre Manuel Gonçalves Varela; נולד ב-2 בפברואר 1985 באלמדה, פורטוגל) הוא כדורגלן פורטוגלי המשחק בעמדת הקיצוני בקבוצת פורטו ב' ובנבחרת פורטוגל.
קריירת קבוצות > ספורטינג ליסבון

וארלה נולד באלמדה, פורטוגל. כתוצר של ספורטינג ליסבון, הושאל לקאסה פיה ולויטוריה סטובאל בשנותיו הראשונות ככדורגלן מקצוען. למרות היותו שחקן קבוע בסגל נבחרת פורטוגל עד גיל 21, לא הצליח וארלה למצוא את מקומו בהרכב הקבוצה הבוגרת של ספורטינג, ובעונת 2005/2006 רשם וארלה שתי הופעות בלבד, כאשר נכנס בדקות האחרונות כמחליף.
בתחילת עונת 2007/2008 הושאל וארלה לרקראטיבו ולבה מהלה ליגה. לאחר עונה לא מוצלחת של וארלה, וקמפיין מאכזב של רקראטיבו, בו היא סיימה במקום ה-16, 2 נקודות בלבד מירידת ליגה, סיים וארלה את תקופת השאלתו לקבוצה הספרדית וחזר לספורטינג. מיד עם חזרתו, ביוני 2008, נמכר השחקן לאסטרלה דה אמדורה מליגת העל הפורטוגזית.
קריירת קבוצות > פורטו

עונת 2008/2009 הייתה עונת הפריצה של וארלה. בעונה זו הוא כבש 8 שערים ב-32 משחקים בכל המסגרות והרשים במשחקו, למרות זאת ירדה קבוצתו לליגת המשנה, ווארלה עבר בהעברה חופשית לפורטו, אלופת פורטוגל באותה עונה, בה חתם לארבע שנים.
בעונתו הראשונה בפורטו, 2009/2010, כבש וארלה 11 שערים בכל המסגרות והיה במקום השני בטבלת כובשי השערים של הקבוצה, כשמקדים אותו רק רדאמל פלקאו. במרץ 2010 נפצע וארלה בשוקית במהלך אימון, פציעה שהשביתה אותו עד לסיום העונה.
עונה לאחר מכן זכה וארלה עם קבוצתו בטרבל, שכלל זכייה בליגה האירופית. וארלה פתח בהרכב במשחק הגמר בו ניצחה קבוצתו 1-0 את ספורטינג בראגה.
בעונת 2011/2012 נפגעה הדומיננטיות של וארלה בהרכב פורטו. אך למרות זאת במשחק חשוב מול מנצ'סטר סיטי בשלב 32 האחרונות שלהליגה האירופית, ב-16 בפברואר 2012, כבש וארלה שער והעלה את קבוצתו ליתרון 0-1, שלא הספיק והמשחק הסתיים בהפסד פורטו 2-1.
ב-24 באוגוסט 2014 הושאל לקבוצה האנגלית וסט ברומיץ' אלביון לעונה אחת. לאחר חצי עונה, ב-20 בינואר 2015 הושאל לפארמה האיטלקית. ב-23 בינואר 2017 חתם בקייסריספור הטורקית.
נבחרת פורטוגל

הופעתו הראשונה של וארלה בנבחרת פורטוגל הבוגרת הייתה ב-3 במרץ 2010, במשחק ידידות עם סין, שהתקיים בקוימברה שבפורטוגל, והסתיים בתוצאה 0-2 לטובת הפורטוגזים. שער הבכורה של וארלה במדים הלאומיים של פורטוגל היה במשחק ידידות נגד צ'ילה, שהסתיים בשוויון 1-1.
וארלה זומן על ידי מאמן נבחרת פורטוגל, פאולו בנטו לסגל הנבחרת ליורו 2012. בשלב הבתים של הטורניר, כבש וארלה את שער הניצחון בדקה ה-88 במשחק נגד דנמרק, לאחר שנכנס כמחליף לראול מיירלש.
וארלה זומן לסגל פורטוגל למונדיאל 2014. בשלב הבתים כבש וארלה שער שוויון בדקה ה-95 נגד ארצות הברית.